Kaapse kobra pik man in tuinArgieffoto: Jon Richfield (Own work, CC BY-SA 3.0, https://commons.wikimedia.org/w/index.php?curid=28971186) ŉ Kaapstadse man is Saterdag na ŉ hospitaal gehaas nadat hy deur ŉ Kaapse kobra in sy tuin in Goodwood gepik is. Athlenda Mathe, woordvoerder van Netcare 911, het gesê die man was besig om in die tuin te werk toe die slang hom gepik het. Paramedici is ontbied en het die man op die toneel behandel voordat hy na ŉ nabygeleë hospitaal geneem is. Volgens Mathe was die man in ŉ stabiele toestand toe hy na die hospitaal geneem is. Johan Marais, ŉ slangkenner, het gesê die Kaapse kobra is ŉ uiters gevaarlike slang wat sy man sal staan indien hy gekonfronteer word. Volgens Marais kan ŉ pik van hierdie slang dikwels noodlottig wees aangesien slagoffers versmoor weens hul longe wat platval. Hy sê die slang het ŉ uiters neurotoksiese gif, giftiger as enige ander Afrika-kobra.